Source: https://www.iusinfo.si/Obvestila/Arhiv/2020_Tednik_IUS-INFO_XVIII_07___20_februar.htm
Timestamp: 2020-04-05 03:08:04+00:00
Document Index: 1008848

Matched Legal Cases: ['Sodišče ', 'sodišče ', 'sodišče ', 'sodišče ', 'sodišče ', 'sodišče ']

Februar 2020, številka 07 / letnik XVIII.
Cautio medicina est arresti.
Zdravilo proti arestu je varščina.
>> Dr. Boštjan M. Zupančič in Aleksander Pevec o pristojnostih parlamentarnih preiskav
>> Celoten pravni memorandum je prosto dostopen na tej povezavi
Novi strokovni članki iz publikacije Podjetje in delo 1/2020
>> Kje so meje sprejemljive kritike sodnikov?
Sodišče ugotavlja (VSRS Sklep II Up 1/2019-9), da je celotna revizija (v kateri se nahajajo sporne navedbe) napisana v posmehljivem in žaljivem tonu, in to tudi v delih, kjer se vsebinsko graja odločitev in razlogi izpodbijane sodbe. Tudi vse sporne pritožnikove navedbe v reviziji so brez dvoma imele negativno konotacijo. Bile so neprimerne, neotesane in v delu, ki se nanaša na senat oziroma sodnice, tudi subjektivno žaljive. Zagotovo bi bilo mogoče sporne revizijske izjave podati na pravno in intelektualno sprejemljivejši način. Vseeno je večino spornih navedb mogoče vsebinsko opredeliti tudi zgolj kot negativno vrednostno oceno izpodbijane sodbe v obliki kritike, ki kot taka ni presegla meje dopustnega. Vendar pa to po presoji Vrhovnega sodišča ne velja za vse sporne navedbe.
>> Največja zbirka sodne prakse - trenutno 195.921 judikatov slovenskih sodišč
>> Neustavnost 47. člena ZUTD
47. člen > Zakona o urejanju trga dela (ZUTD), ki ureja izbor delodajalcev za vključitev v izvajanje programov aktivne politike zaposlovanja, je v neskladju z ustavo, je presodilo ustavno sodišče. Zakonodajalec namreč ni jasno določil pravil za odločanje v sodnem sporu. Skladno s tem je sodišče DZ naročilo, da mora protiustavnost odpraviti v roku leta.
>> Obravnava predloga poenostavitve imenovanja vlade
Ustavna komisija DZ, ki je imela včeraj znova na mizi predlog SDS za začetek postopka ustavnih sprememb za poenostavitev postopkov imenovanja vlade, je sprejela sklep o ustanovitvi strokovne skupine. V njej so pravni strokovnjaki Franc Grad, Igor Kaučič, Miroslav Mozetič in Luka Martin Tomažič.
>> Komisija DZ širi preiskavo
Preiskovalna komisija, ki preučuje zlorabe v zadevi Franc Kangler in drugi, je sprejela sklep, da preiskavo razširijo še na "druge". Zato od policije do 29. februarja zahteva izpis vseh posegov v evidence za vseh 90 poslancev, ministrov in predsednika vlade, ki opravlja tekoče posle. Sicer pa je nekdanji mariborski župan Franc Kangler včeraj znova stopil pred preiskovalno komisijo o ugotavljanju domnevnih zlorab zoper njega in ponovil obtožbe na račun mariborskih sodišč, še posebej na račun sodnika Janeza Žirovnika, ter policije in Sove.
>> Razveljavljena obsodbo predsednika VZMD
Vrhovno sodišče je razveljavilo sodbo, s katero je bil predsednik Vseslovenskega združenja malih delničarjev (VZMD) Kristjan Verbič zaradi kaznivega dejanja zlorabe notranje informacije obsojen na pogojno zaporno kazen. Sodniki so primer vrnili v vnovično sojenje.
>> Gabrovec uspešno proti celjski bolnišnici
Celjsko delovno sodišče je odločilo, da je razpisna komisija celjske bolnišnice iz postopka izbire novega poslovnega direktorja pred dvema letoma nezakonito izločila kandidata Branka Gabrovca. Sodba še ni pravnomočna.
>> Sazas izgubil tožbo
Ljubljansko višje sodišče je potrdilo sodbo okrožnega sodišča, po kateri je novinarka Anja Hreščak o Sazasovem spornem nakazovanju denarja v Švico poročala objektivno, ne z namenom blatenja in diskreditacije.
>> Zadeva klicni centri
>> Zahteva za izločitev dokazov v zadevi Viking zavrnjena
Celjsko sodišče je zavrnilo zahtevo 16 obdolženih, ki so sodelovali v mednarodni združbi preprodajalcev prepovedanih drog po Evropi, za izločitev dokazov. Obramba zagovarja stališče, da so varnostni organi, ki so zbirali dokaze na podlagi odredbe iz tujine, ravnali nezakonito.
>> Indeks finančne tajnosti
Slovenija je v poročilu o indeksu finančne tajnosti, ki ga vsako drugo leto izda mreža Tax Justice Network, uvrščena na 128. mesto med 133 državami sveta. Največ finančne tajnosti v svetu trenutno omogočajo Kajmanski otoki, ZDA in Švica.
>> Timotej Kotnik Jesih, Tilen Zonta:
>> Ivan Robnik:
>> Lora Briški:
>> Katja Plauštajner Metelko:
>> Zbiranje predlogov za sodnika ustavnega sodišča
Do 15. aprila se zbirajo predlogi možnih kandidatov za sodnika ustavnega sodišča, ki bo nadomestil dr. Dunjo Jadek Pensa, ki se ji mandat izteče 14. julija. Za sodnika ustavnega sodišča je lahko izvoljen državljan RS, ki je pravni strokovnjak in je star najmanj 40 let. Predlogi možnih kandidatov morajo biti obrazloženi, priloženo mora biti pisno soglasje možnega kandidata, da je kandidaturo pripravljen sprejeti ter dokazila o izpolnjevanju pogojev.
Sodni svet je objavil javni poziv sodnikom k vložitvi kandidatur na vodstveno mesto predsednika Delovnega sodišča v Mariboru. Prijave lahko kandidati pošljejo do 15. marca, kandidaturi pa morajo priložiti življenjepis z opisom svoje strokovne dejavnosti, šestletni strateški program dela sodišča in dokazila, ki izkazujejo izpolnjevanje pogojev iz 62. člena Zakona o sodiščih.
>> Višina nadomestila potnih stroškov za brezposelne osebe
15. februarja je začel veljati nov Sklep o določitvi višin nadomestila potnih stroškov in dodatka za prevoz, ki zvišuje višini nadomestila potnih stroškov in dodatka za prevoz od 1. februarja za 0,01 evra na 0,16 evra za vsak kilometer. Nadomestilo pripada brezposelnim osebam zaradi udeležbe na zaposlitvenih razgovorih in zaradi drugih aktivnosti, povezanih z iskanjem zaposlitve. Nadomestilo pripada tudi brezposelnim osebam in iskalcem zaposlitve, katerih zaposlitev je ogrožena, ki so vključene v storitve za trg dela po 22. in 23. členu Zakona o urejanju trga dela (ZUTD) ter osebam, ki so vključene v aktivnosti aktivne politike zaposlovanja.
Objavljene so Rasti elementov cen socialno varstvenih storitev za leto 2020, ki začnejo veljati 1. marca. Rast povprečne plače na zaposlenega znaša 2,4 odstotka, rast drugih stroškov dela 2,5 odstotka, rast premije kolektivnega dodatnega pokojninskega zavarovanja 3,5 odstotka, rast stroškov materiala in storitev pa znaša 1,8 odstotka za obdobje februar 2019 do februar 2020.
Zakon o izvršbi in zavarovanju (ZIZ) je doživel že 33 vplivov na besedilo in vse te spremembe, dopolnitve ter razveljavitve členov so upoštevane samo v IUS-INFO prečiščenem besedilu ZIZ.
V časovni lestvici je tudi vseh 34 različic besedila, kot se je spreminjalo od prve objave zakona. Kako se je pa spreminjalo besedilo vsakega posameznega člena, lahko spremljate v primerjalniku členov, ki primerja in barvno označi razlike v besedilu pred in po spremembi (npr. primerjava besedila 258. člena ZIZ - domnevana nevarnost). Primerjate pa lahko tudi celotni besedili zakona ali pa le besedili, ki vključujeta samo spremenjene člene.
ZIZ je vsebinsko povezan tudi z več kot 930 strokovnimi članki in več kot 12.200 judikati slovenskih sodišč (ustavno, vrhovno, višja, upravno), vse te povezave so dodane tudi ob posameznih členih zakona, kjer je omogočeno tudi dodajanje opomb, in sicer lahko vsebino člena javno komentirate ali pa dodate le zaznamek za svojo uporabo.